**OSNOVNA ŠKOLA IVANA MAŽURANIĆA**

**VINKOVCI, S.S. Kranjčevića 2**

**KLASA: 112-02/24-01/5**

**URBROJ: 2196-4-8-24-4**

**Vinkovci, 15. listopada 2024.**

**POZIV NA TESTIRANJE**

**kandidata za natječaj za radno mjesto učitelja/ice engleskog i njemačkog jezika** **na određeno nepuno radno vrijeme**

Temeljem čl. 12. Pravilnika o načinu i postupku zapošljavanja u Osnovnoj školi Ivana Mažuranića Vinkovci Povjerenstvo za postupak vrednovanja kandidata upućuje poziv na testiranje kandidatima koji **ispunjavaju formalne uvjete natječaja** za navedeno radno mjesto i koji su pravodobno dostavili **potpunu i** **pravovaljanu dokumentaciju.**

**Pozivaju se sljedeći kandidati:**

**F.A.**

**T.R.**

**TESTIRANJE ĆE SE ODRŽATI DANA 22.10.2024. godine sa početkom u 11,45 sati u prostorijama škole na adresi S. S. Kranjčevića 2, 32100 VINKOVCI**

U skladu s propisima o zaštiti osobnih podataka kandidati koji ispunjavaju formalne uvjete natječaja za navedeno radno mjesto i koji su pravodobno dostavili potpunu i pravovaljanu dokumentaciju poziv na testiranje će dobiti pisanim putem na njihovu e-mail adresu navedenu u prijavi za natječaj.

Vrednovanje kandidata će se na prijedlog ravnateljice provesti usmeno putem razgovora (intervjua). Usmenim testiranjem svaki član Povjerenstva postavlja do tri pitanja, a odgovori na pitanja se vrednuju od strane članova Povjerenstva na način da svaki član Povjerenstva pojedinom kandidatu dodjeljuje od 0 do 5 bodova na svako postavljeno pitanje. Ocjene članova Povjerenstva se zbrajaju te se kandidatu aritmetičkom sredinom na dvije decimale određuje ostvareni ukupan broj bodova na usmenom testiranju.

Kandidati su dužni sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu). Kandidati koji ne mogu dokazati identitet i kandidati koji dođu nakon naznačenog vremena, neće moći pristupiti testiranju. Ne postoji mogućnost naknadnog testiranja, bez obzira na razloge koji kandidata priječe da testiranju pristupi u naznačeno vrijeme. Za kandidata koji ne pristupi postupku testiranja smatra se da je odustao od natječaja.

Povjerenstvo za vrednovanje utvrđuje Konačnu rang listu kandidata prema ukupno ostvarenom broju bodova. U slučaju da kandidat prijavljen na natječaj ostvaruje prednost pri zapošljavanju prema posebnom propisu ima jednak, najveći broj bodova s jednim ili više kandidata koji ne ostvaruju prednost pri zapošljavanju, stavlja se na prvo mjesto Konačne rang liste. Ukoliko dva ili više kandidata prijavljenih na natječaj ostvaruju prednost pri zapošljavanju prema posebnom propisu imaju jednak, najveći broj bodova, prvo mjesto na Konačnoj rang listi se utvrđuje temeljem redoslijeda utvrđenog odredbama tog posebnog propisa.

Na temelju dostavljene rang liste kandidata ravnateljica odlučuje o kandidatu za kojega će zatražiti prethodnu suglasnost Školskog odbora za zasnivanje radnog odnosa. Odluku ravnateljica donosi između tri najbolje rangirana kandidata prema broju bodova. Prije konačne odluke ravnateljica u pravilu poziva kandidata ili kandidate na razgovor.